*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 23ης Νοεμβρίου 1988

για έγκριση του προγράμματος ποικιλιακής αναδιάρθρωσης για τον λυκίσκο που υποβλήθηκε από το Βασίλειο του Βελγίου βάσει του κανονισμού (ΕΟΚ) αριθ. 2997/87 του Συμβουλίου

(Τα κείμενα στη γαλλική και ολλανδική γλώσσα είναι τα μόνα αυθεντικά)

(88/606/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 2997/87 του Συμβουλίου της 22ας Σεπτεμβρίου 1987 για τον καθορισμό στον τομέα του λυκίσκου του ποσού της ενισχύσεως στους παραγωγούς για τη συγκομιδή 1986 και για πρόβλεψη ειδικών μέτρων υπέρ ορισμένων περιοχών παραγωγής (1), και ιδίως το άρθρο 2 παράγραφος 5,

Εκτιμώντας:

ότι στις 10 Μαρτίου 1985 το Βασίλειο του Βελγίου διαβίβασε στην Επιτροπή, σύμφωνα με το άρθρο 2 παράγραφος 5 του προαναφερθέντος κανονισμού, ένα πρόγραμμα ποικιλιακής αναδιαρθρώσεως στον τομέα του λυκίσκου· ότι, μετά από αίτηση της Επιτροπής, ανακοινώθηκαν τροποποιήσεις στο πρόγραμμα αυτό από το Βασίλειο του Βελγίου· ότι αποφασίστηκαν και άλλες τροποποιήσεις στο εν λόγω πρόγραμμα στις 26 Ιουλίου 1988·

ότι οι εκτάσεις στις οποίες πραγματοποιούντο πρωταρχικές καλλιεργητικές εργασίες ως προς την ποικιλιακή αναδιάρθρωση κατά την ημερομηνία εγκρίσεως του κανονισμού (ΕΟΚ) αριθ. 2997/87, μπορούν να καλυφθούν από το πρόγραμμα·

ότι το πρόγραμμα, όπως τροποποιήθηκε, τηρεί τους στόχους που επιδιώκονται από τον εν λόγω κανονισμό και περιλαμβάνει τα στοιχεία που απαιτούνται από το άρθρο 2 του κανονισμού (ΕΟΚ) αριθ. 3889/87 της Επιτροπής περί λεπτομερειών εφαρμογής των ειδικών μέτρων υπέρ ορισμένων περιοχών παραγωγής λυκίσκου (2), όπως τροποποιήθηκε τελευταία από τον κανονισμό (ΕΟΚ) αριθ. 619/88 (3)·

ότι η χρηματοδοτική συμμετοχή του εθνικού προϋπολογισμού τηρεί το ανώτατο όριο που αναφέρεται στο άρθρο 2 παράγραφος 2 του κανονισμού (ΕΟΚ) αριθ. 2997/87· ότι οι πραγματικές δαπάνες που αναφέρονται στο ίδιο άρθρο μπορούν να περιλάβουν και εξαιρετικά στοιχεία της καθαρής απώλειας του εισοδήματος λόγω της εφαρμογής του σχεδίου αναδιαρθρώσεως· ότι, εντούτοις, μόνο τα στοιχεία τα σχετικά με την καθαρή απώλεια του εισοδήματος που γίνεται από την ημερομηνία εγκρίσεως του κανονισμού (ΕΟΚ) αριθ. 2997/87 μπορούν να εισαχθούν στον υπολογισμό των πραγματικών δαπανών· ότι, κατά συνέπεια, θα πρέπει να κατανεμηθεί η χρηματοδοτική συμμετοχή του κράτους μέλους στο πρόγραμμα ποικιλιακής αναδιαρθρώσεως·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Επιτροπής Διαχειρίσεως Λυκίσκου,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Εγκρίνεται το πρόγραμμα ποικιλιακής αναδιαρθρώσεως για τον τομέα του λυκίσκου που υποβλήθηκε βάσει του κανονισμού (ΕΟΚ) αριθ. 2997/87 από το Βασίλειο του Βελγίου στις 10 Μαρτίου 1988, όπως τροποποιήθηκε τελευταία στις 26 Ιουλίου 1988. Τα βασικά στοιχεία του προγράμματος αυτού περιλαμβάνονται στο παράρτημα.

Άρθρο 2

Το Βασίλειο του Βελγίου πληροφορεί την Επιτροπή κάθε εξάμηνο για την εξέλιξη του προγράμματος.

Άρθρο 3

Η παρούσα απόφαση απευθύνεται στο Βασίλειο του Βελγίου.

Βρυξέλλες, 23 Νοεμβρίου 1988.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 284 της 7. 10. 1987, σ. 19.

(2) ΕΕ αριθ. L 365 της 24. 12. 1987, σ. 41.

(3) ΕΕ αριθ. L 60 της 5. 3. 1988, σ. 33.

ΠΑΡΑΡΤΗΜΑ

1. Κατάλογος των ομάδων παραγωγών που καλύπτονται από το πρόγραμμα και τις εκτάσεις αναφοράς κατά το 1986

- PACOHOP S.V.: 98,13 ha

- De Poperingse Hopproducenten Vereniging: 288,5 ha

- De Aalsterse Hopproducenten Vereniging: 69,05 ha

Οι ομάδες αυτές αντιπροσωπεύονται από την FEBELHOP (ένωση ομάδων παραγωγών)

2. Διάρκεια προγράμματος

Από το 1988 έως το 1990. Οι τελευταίες φυτεύσεις πρέπει να πραγματοποιηθούν πριν από τις 31 Δεκεμβρίου 1990.

3. Έκταση που καλύπτεται από το πρόγραμμα

96,66 ha

4. Ποικιλίες με τις οποίες πραγματοποιείται η ποικιλιακή αναδιάρθρωση και εκτάσεις που αφορά

1.2.3 // Αρωματικές ποικιλίες // // Ποικιλίες «super-alpha» (1) // Hallertau: 33,54 ha Hersbruecker spaet: 6,73 ha Challenger: 5,26 ha Spalt: 0,10 ha Σύνολο 45,63 ha // // Yeoman: 38,03 ha Target: 13,00 ha Σύνολο 51,03 ha

(1) Κατά την έννοια του άρθρου 2 του κανονισμού (ΕΟΚ) αριθ. 2997/87 και του άρθρου 1 παράγραφος 3 του κανονισμού (ΕΟΚ) αριθ. 3889/87.